Държавен вестник, бр. 49, 2012 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  49
1. обобщаване на преките задължения и/
или възлагане на конкретни задачи;
2. провеждане на междинна среща;
3. провеждане на заключителна среща и 
определяне на обща оценка на изпълнението 
на длъжността.
(3) Алинея 2 може да се прилага и за 
служители на експертни длъжности с анали­
тични и/или контролни функции, които имат 
специфичен характер. 
Чл. 9. (1) Изготвянето и съгласуването на 
индивидуалния работен план се извършват 
съвместно от оценяващия ръководител и от 
оценявания, като се отчитат основната цел, 
преките задължения, управляваните ресурси 
и компетентностите, определени в длъжност­
ната характеристика на длъжността, заемана 
от оценявания.
(2) В индивидуалния работен план се оп­
ределят целите, срокът и изискванията/кри­
териите за изпълнението, които оценяваният 
трябва да постигне през периода.
(3) Целите в индивидуалния работен план 
на оценявания трябва да са в максимална 
степен конкретни, постижими, съгласувани с 
целите на административната структура като 
цяло и/или на административното звено и 
измерими по обем, качество и срокове. 
(4) Броят на целите в индивидуалния ра­
ботен план не трябва да надвишава 7.
Чл. 10. (1) Изготвянето и съгласуването на 
индивидуален работен план, попълването и 
подписването на съответния раздел от фор­
муляра за оценка от оценяващия ръководител 
и от оценявания се извършват в периода от 1 
до 31 януари на съответната година.
(2) При невъзможност да се постигне съ­
гласие по индивидуалния работен план между 
оценяващия ръководител и оценявания той се 
определя от оценяващия ръководител. 
(3) Индивидуалните работни планове на 
служителите се изготвят и съгласуват в срок до 
30 дни след назначаването, преназначаването, 
предсрочното прекратяване на командиров­
ката в чужбина или завръщането от отпуск с 
продължителност повече от 6 месеца.
Чл. 11. (1) Обобщаването на преките за­
дължения и/или възлагането на конкретни 
задачи се извършват съвместно от оценява­
щия ръководител и от оценявания, като се 
отчитат основната цел, преките задължения, 
управляваните ресурси и компетентностите, 
определени в длъжностната характеристика 
на длъжността, заемана от оценявания.
(2) При невъзможност да се постигне съгла­
сие по обобщаването на преките задължения 
и/или възлагането на конкретни задачи то се 
определя от оценяващия ръководител. 
(3) Обобщаването на преките задължения 
и/или възлагането на конкретни задачи, 
попълването и подписването на съответния 
раздел от формуляра за оценка от оценяващия 
ръководител и от оценявания се извършват 
в периода от 1 до 31 януари на съответната 
година.
(4) Обобщаването на преките задължения 
и/или възлагането на конкретни задачи на 
служителите се изготвят и съгласуват в срок до 
30 дни след назначаването, преназначаването, 
предсрочното прекратяване на командиров­
ката в чужбина или завръщането от отпуск с 
продължителност повече от 6 месеца.
Чл. 12. (1) Междинната среща между 
оценяващия ръководител и оценявания се 
провежда в периода от 15 юни до 31 юли на 
съответната календарна година. При отсъствие 
на оценявания служител или на оценяващия 
ръководител междинната среща се провежда 
в 7-дневен срок след неговото завръщане. 
(2) На междинната среща оценяващият 
ръководител и оценяваният правят преглед на 
изпълнението на длъжността относно постига­
нето на целите, определени в индивидуалния 
работен план, или на изпълнението на задъл­
женията от длъжностната характеристика/
възложените конкретни задачи, на показаните 
компетентности от служителя, както и на 
други въпроси, които са свързани и могат да 
подобрят изпълнението на длъжността.
(3) При необходимост някои от целите в 
индивидуалния работен план или възложените 
конкретни задачи може да се изменят или 
допълнят, както и да се набележат конкретни 
действия за подобряване на изпълнението. 
Оценяващият ръководител мотивира необ­
ходимостта от изменение и допълнение на 
целите в индивидуалния работен план.
(4) След приключване на междинната среща 
се попълва съответният раздел от формуляра 
за оценка.
(5) Когато ръководителят или служителят, 
който възлага задачите и отговаря за дейност­
та на дългосрочно командирован служител, 
има месторабота, различна от тази на ко­
мандирования, междинната среща може да 
не се провежда. Ако междинната среща не се 
провежда, оценяващият е длъжен да попълни 
съответния раздел от формуляра за оценка, 
който се изпраща на оценявания.
Чл. 13. (1) Заключителната среща между 
оценяващия ръководител и оценявания се 
провежда в периода от 1 до 31 януари на след­
ващата година. При отсъствие на оценявания 
служител или на оценяващия ръководител 
заключителната среща се провежда в 7-дневен 
срок след неговото завръщане. 
(2) На заключителната среща оценяваният 
представя накратко основните си постижения, 
възникналите трудности, възможности за по­
добряване и самооценка за своето изпълнение.
(3) На заключителната среща оценяващият 
ръководител и оценяваният обсъждат:
1. степента, в която са постигнати целите 
в индивидуалния работен план – за висшите